Document ID: 32000R0285

KOMMISSIONENS FORORDNING (EF) Nr. 285/2000
af 4. februar 2000
om ændring af forordning (EØF) nr. 1859/82 om udvælgelse af regnskabsførende bedrifter med henblik på at konstatere indkomstforhold i landbrugsbedrifter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under hensyn til Rådets forordning nr. 79/65/EØF af 15. juni 1965 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Økonomiske Fællesskab(1), senest ændret ved forordning (EF) nr. 1256/97(2), særlig artikel 4, stk. 4, og
ud fra følgende betragtninger:
(1) I bilag I til Kommissionens forordning (EØF) nr. 1859/82 af 12. juli 1982 om udvælgelse af regnskabsførende bedrifter med henblik på at konstatere indkomstforhold i landbrugsbedrifter(3), senest ændret ved forordning (EF) nr. 60/97(4) er antallet af regnskabsførende bedrifter pr. område fastsat;
(2) i Grækenlands tilfælde er det samlede antal regnskabsførende bedrifter fastsat til 7200 for 1985 og følgende år; dette tal er ikke blevet ændret siden da på trods af, at antallet af bedrifter i Grækenland er faldet drastisk; samtidig med at der er blevet langt færre bedrifter, er de i gennemsnit blevet større og mere homogene, hvilket gør det muligt at opnå en tilstrækkelig repræsentativitet på grundlag af et mindre udsnit, end det er tilfældet nu; bilag I til forordning (EØF) nr. 1859/82 bør derfor ændres;
(3) de i denne forordning fastsatte foranstaltninger er i overensstemmelse med udtalelse fra Fællesskabskomitéén for Informationsnettet for Landøkonomisk Bogføring -
UDSTEDT FØLGENDE FORORDNING:
Artikel 1
Tabellen for Grækenland, som er opført i bilag I til forordning (EØF) nr. 1859/82, erstattes af tabellen i bilaget til nærværende forordning.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Den anvendes fra regnskabsåret 1999.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 4. februar 2000.

Labels: 18
19
6